[{"text_idx": "#000000", "text": "Mi deziras anonceton por mia projekto kaj skribas al frali.net\nListo de afis\u0302oj lau\u0306 sinsekvo"}, {"text_idx": "#000003", "text": "\u201cMi scivolis, kiel oni laboras en la retradio. Kiam Anton kontentig\u0302is kun mia voc\u0302o dum konferenco de C\u0302eh\u0302a Esperanto-Asocio, mi kun mia proksima kolego provis sendi la unuan artikolon. G\u0302i estis bone akceptita. Sed mia kolego ne havis plu tempon por helpi teknike. Mi lasis la aferon dum tri monatoj kaj poste mi mem klopodis sendi mian kontribuon. Kun helpo de Anton mi sukcesis. Tiel naskig\u0302is la kunlaboro."}, {"text_idx": "#000004", "text": "Unue: oni serc\u0302as tau\u0306gan temon por voc\u0302registri g\u0302in. Tio ne estas facila agado, en la Radio Prago, kie mi serc\u0302as, rare oni trovas ion tau\u0306gan. Oni devas pensi pri au\u0306skultantoj el la tuta mondo, kio interesus ilin el mia lando. La artikolo estu mallonga, nur kelkminuta, c\u0302ar la au\u0306skultantaro enuas dum longaj prelegoj. Mia s\u0302atata temaro estas novaj\u0302oj el la kampo de esploro. Estas interese scii, kion la sciencistoj inventas por plibonigi la vivon de homoj. La temo de kontaminado de maroj kaj aliaj ekologiaj malbonaj\u0302oj tre interesas au\u0306skultantojn. Bona temo estas novaj verkoj en literatura kampo. Tre grava estas kopirajto (au\u0306torrajto), oni devas pensi pri tio. Oni ne kopiu verkon sen permeso de au\u0306toro. Se mi nenion trovas (sufic\u0302e rara momento), mi provas krei mian propran artikolon.Due: mi registras la voc\u0302on helpe de la programo AUDACITY kaj per pli sensitiva mikrofono. La programo estas bone eduka, sufic\u0302as malmulte por ellerni g\u0302in c\u0302ar g\u0302i estas intuicia. Dum mia junag\u0302o mi partoprenis lernejon de literaturdrameca fako, kie ni ellernis, kiel spiri kaj prononci por komprenebla au\u0306skultado. (Vi ne devas esti kompetenta aktoro, sufic\u0302as pensi pri la au\u0306skultantaro). La rapideco rolas multe, ne c\u0302iuj kaptas rapidan paroladon. Poste oni prilaboras la voc\u0302registradon por ne havi bruantajn pau\u0306zojn, estas pli bone ne au\u0306di spiradon dum parolado. Do mi \u201eordigas\u201c malpurajn lokojn. Tio povas esti nenatura, sed baldau\u0306 oni alkutimig\u0302os kaj plenplene koncentrig\u0302os pri la enhavo de artikolo. Se mi lasus la artikolon kun spirpau\u0306zoj, la au\u0306skultantaron strec\u0302igus tiu momento de spirado kaj nevole ili atentus pri tio.Trie: en la fino de mia kunlaboro mi sendas la artikolon al la mastrumanto de la retradio, la laboro ne finig\u0302as, venas la kontrolo, c\u0302ar la enhavo devus esti senerara. Se okazas io nekutima, niaj au\u0306skultantoj reagas sub la teksto kaj raportas pri trovitaj eraroj. Tio nomig\u0302as retrokuplo (reago), kiu estas necesa por c\u0302iu agado.Tre kortus\u0302is min la unua retrokuplo de Marta el Hispanio, estis neatendita mencio pri la retradio de Anton. Pro sia ag\u0302o s\u0302i malofte vizitadas renkontig\u0302ojn kaj kvinminutaj au\u0306skultadoj c\u0302iutage ligas s\u0302in kun la esperantista mondo. S\u0302i g\u0302ojis, ke nun s\u0302i povus imagi mian vizag\u0302on ligitan kun la voc\u0302o de parolanto.Ankau\u0306 niaj blinduloj meritas au\u0306skulti interesaj\u0302ojn el la retradio. Pro tio ni \u2013 volontuloj el c\u0302iuj landoj \u2013 voc\u0302registras ankau\u0306 artikolojn de UEA-periodaj\u0302oj, kiel revuon Esperanto au\u0306 Monato-n. Bonvolu vidi UEA-pag\u0302ojn.Mi poleksumas, por ke pluraj homoj kurag\u0302u kunlabori. Esperanto vivas pere de ni, verduloj.\u201d"}]